Անդրեյ Կարյակա

Անդրեյ Կարյակա (; ), ռուս ֆուտբոլիստ, կիսապաշտպան։ Անցկացրել է 27 խաղ Ռուսաստանի ազգային հավաքականի կազմում՝ խփելով 6 գոլ։

Կենսագրություն 
Անդրեյ Կարյակայի մասնագիտության ընտրության վրա ազդեցություն են ունեցել «Դնեպր» ակումբի հաջողությունները, որը երկու անգամ, 1983 և 1988 թվականներին, դարձել է ԽՍՀՄ առաջնության հաղթող, չորս անգամ` մրցանակակիր, իսկ 1983 թվականին` երկրի գավաթակիր։ ՈՒԵՖԱ Չեմպիոնների Լիգայում «Դնեպրը» երկու անգամ հասել է մինչև 1/4 եզրափակիչ։

«Դնեպրում» Կարյակայի կուռքերն են եղել կիսապաշտպան Գենադի Լիտովչենկոն և ռմբարկու, 1985 թվականի մայրցամաքային «Արծաթե խաղակոշիկի» դափնեկիր Օլեգ Պրոտասովը։ Կարյական նախ խաղացել է բակային ֆուտբոլ, իսկ յոթ տարեկան հասակում արդեն սովորել է ՄՊՄԴ-12-ում, որտեղ նրա մարզիչը եղել է Վ․ Նիկուլինը։ 12 տարեկան հասակում տեղափոխվել է Դնեպրոպետրովսկի օլիմպիական ռեզերվի ուսումնարան, որն ավարտից հետո 1995 թվականին տեղափոխվել է Զապորոժիե, որտեղ սկսել է խաղալ տեղի «Մետալուրգում»։ 1996 թվականի մարտի 23-ին առաջին անգամ մասնակցել է Ուկրաինայի առաջնությանը՝ «Դնեպր» ակումբի դեմ խաղում (2:1)։

Կարիերայի ընթացքում առաջին գոլը խփել է 1996 թվականի նոյեմբերի 13-ին Ուկրայինայի գավաթի խաղարկության Լվովի «Կարպատ» ակումբի դարպասին (3:0)։ Ուկրաինայի առաջնությունում առաջին գոլը խփել է 1997 թվականի ապրիլի 10-ին, Սիմֆերոպոլի «Տավրի» ակումբի դեմ խաղում։

1998 թվականին դարձել է Կիևի ԲԿՄԱ ակումբի խաղացող։ Այդ թիմը որպես Ուկրաինայի գավաթի խաղարկության եզրափակչի մասնակից մասնակցել է Գավաթի դափնեկիրների գավաթի 1998/99-ի խաղարկությանը։ Կարյական մասնակցել է որակավորման փուլի «Կորկ Սիթի» ակումբի (1:2, 2:0) և 1/16 եզրափակչի Մոսկվայի «Լոկոմոտիվի» դեմ պատասխան խաղին (1:3)։

«Կռիլյա Սովետով» 
2000 թվականի ամռանը Կարյական տեղափոխվել է Սամարայի «Կռիլյա Սովետով» ակումբ` մարզիչ Տարխանովի հրավերով։ Առաջին խաղն անցկացրել է 2000 թվականի օգոստոսի 13-ին, «Անժիի» դեմ խաղում և վաստակել է 11 մետրանոց, որի օգնությամբը Սամարայի թիմը խաղը ոչ-ոքի է ավարտել։ 2000 թվականին ընդհանուր առմամբ անցկացրել է 5 հանդիպում։

2001 թվականի առաջնությունում ամրագրել է ձախ կիսապաշտպանի իր տեղը և խաղում միջին գիծը։ 2002 թվականին դարձել է թիմի լավագույն ռմբարկու` 28 խաղում խփելով 12 գոլ։ 2003 թվականի օգոստոսի 19-ին «Զենիթ» ակումբի դեմ խաղում խփել է իր 29-րդ գոլը ակումբի կազմում և դարձել թիմի լավագույն ռմբարկուն Ռուսաստանի առաջնությունում։

Կարյակայի համար ամենահաջողակ մրցաշրջանը դարձել է 2004 թվականը, երբ «Կռիլյա Սովետովը» առաջնությունում զբաղեցրել է երկրորդ տեղը և մասնակցել է Ռուսաստանի գավաի խաղարկության եզրափակիչ խաղին։ Ինքը՝ Կարյական այդ մրցաշրջանում անցկացրել է 37 խաղ և խփել 22 գոլ, որոնցից շատերն աչքի են ընկել մեծ հեռավորութունից նրա հայտնի հարվածներով։ Ռուսաստանի առաջնությունում 17 գոլով գրավել է երկրորդ տեղը լավագույն ռմբարկուների ցուցակում։

Սամարայի թիմում ընդհանուր առմամբ անցկացրել է 158 խաղ և խփել 58 գոլ։

«Բենֆիկա»

«Սատուրն» 
2006 թվականի ապրիլին լուրեր են տարածվել Կարյակինի՝ Ռուսաստանի առաջնություն տեղափոխվելու մասին։ Որպես թեկնածու ներկայացվել են պրեմիեր լիգայի մի քանի ակումբներ, սակայն պայքարում հաղթել է Մերձմոսկովյան «Սատուրնը»։ Կարյական միանգամից դարձել է հիմնական կազմի մշտական խաղացող․ 2007 թվականին մասնակցել է թիմի գրեթե բոլոր խաղերին (բաց թողնելով խաղեր միայն դեղին քարտերի պատճառով) և դարձել է թիմի լավագույն ռմբարկու 11 գոլերով։ Հաջորդ մրցաշրջանում իրավիճակը չի փոխվել. Կարյական նորից եղել է մեկնարկային կազմի խաղացող և գոլ+պաս համակարգով դարձել է թիմի լավագույններից մեկը։ Թիմի կազմում հանդես է եկել հաջորդ չորս խաղաշրջաններում` մասնակցելով ավելի քան 100 խաղի։

«Դինամո» 
Այն բանից հետո, երբ 2011 թվականի հունվարին «Սատուրնը» դադարեցրել է իր գոյությունը, Կարյական դարձել է ազատ գործակալ։ Փետրվարի 10-ին 1,5 տարվա պայմանագիր է կնքել Մոսկվայի «Դինամո» ակումբի հետ։ Առաջին գոլը խփել է Ռուսաստանի գավաթի խաղարկության 1/16 եզրափակչի «Մորդովիայի» դեմ խաղում` դառնալով դուբլի հեղինակ։

«Վոլգա» ՆՆ 
2012 թվականի փետրվրին տեղափոխվել է Նիժեգորոդի «Վոլգա» ակումբ։ Մարտի 26-ին առաջնության «Տերեկ» ակումբի դեմ խաղում խփել է իր 100-րդ գոլը` ընդգրկվելով «Ակումբ 100-ի» մեջ։ «Վոլգայում» ֆուտբոլիստըմիանգամից դարձել է առաջատարներից մեկը, իսկ Ռուսլան Աջինջալայի հեռանալուց` հետո նաև ավագը։ Ճանաչվել է 2013 թվականի ակումբի լավագույն խաղացող։

Խաղերը հավաքականում 
2001 թվականի մայիսի 24-ին Կարյական ստացել է հրավեր Ուկրաինայի հավաքականից։ Նույն ժամանակ նրանով հետոքրքրվում էր նաև Ռուսաստանի ազգային հավաքականը։ Մայիսի 29-ին որոշել է հանդես գալ Ռուսաստանի հավաքականի կազմում։ Օգոստոսի 7-ին հրավեր է ստացել Ռուսաստանի հավաքականից, որին այդ ժամանակ մարզում էր Օլեգ Ռոմանցևը, և օգոստոսի 16-ին իր նորամուտն է նշել նրա կազմում` մասնակցելովՀունասատանի ազգային հավաքականի դեմ խաղի առաջին խաղակեսին, որը ավարտվել է 0:0 հաշվով։

Եղել է 2002 թվականի ֆուտբոլի աշխարհի առաջնության հավակնորդ մասնակիցներից մեկը, բայց չի հայտնվել թիմի ընդհանուր հայտացուցակում։

2002 թվականի սեպտեմբերի 7-ին 2004 թվականի Եվրոպայի առաջնության Իռլանդիայի հավաքականի դեմ խաղում խփել է առաջին գնդակը Ռուսաստանի հավաքականի կազմում։ Պորտուգալիայում անցկացվող առաջնության ընթացքում մասնակցել է հավաքականի բոլոր երեք խաղերին։

Մարզիչ 
2015 թվականի հունվարից մինչև 2018 թվականի ապրիլի 11-ը եղել է «Ամկար» ակումբի գլխավոր մարզիչը։ 2017 թվականի հունիսին միացել է Ռուսաստանի ֆուտբոլի միությանը կից մարզչական ակադեմիային։

Ելույթների վիճակագրությոն

Ակումբային կարիերա

Հավաքականում 

Ընդհանուր՝ 27 խաղ/ 6 գոլ, 12 հաղթանակ, 8 ոչ-ոքի, 7 պարտություն։

Ձեռքբերումներ

Թիմային 
«Կռիլյա Սովետով»
Ռուսաստանի առաջնության բրոնզե մեդալակիր - 2004
Ռուսաստանի գավաթի խաղարկության եզրափակչի մասնակից - 2003/04
«Բենֆիկա»
Պորտուգալիայի սուպերգավաթի դափնեկիր - 2005

Ծանոթագրություններ

Արտաքին հղումներ 
 Профиль на официальном сайте ФК «Волга» (Нижний Новгород)
 Профиль на официальном сайте ФК «Сатурн»
 Профиль на официальном сайте ФК «Крылья Советов»
 Каряка в Португалии — голы, матчи, фото

Ռուս ֆուտբոլիստներ
Ուկրաինացի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ